„ca Să SCT, iar Să scm, Să scriu de meserie, scrie-mi-ar 
£ numele pe mormânt si n-aş mai fi ajuns să trăiesc!...” 
P (tt oo (MIHAI EMINESCU) 


cultură Spiritualitate, atitudine Sho? 

Directivele NKVD pentru ţările din Europa de Est 
Data publicării: 21.12.2010 09:20:00 
În iunie 1947, NKVD (precursorul KGB) distribuia, în regim strict secret, setul de directive 


2-6-1947 (Strict secret) K-AA/CC113, indicatia NK/003/4 7”, au fost elaborate de Lavrenti Beria, 
unul dintre cei mai cumpliti (si eficienti) calai comunisti. Numele sau este indisolubil legat de 
"victoria sovietelor". Lucrând în sistemul represiv sovietic încă din 1921, a fost numit de Stalin şef 
al NKVD-ului in 1938, unde a functionat pana in 1953. Este direct responsabil de uciderea a 
milioane de oameni. Sub directivele lui s-au organizat serviciile represive in toate tarile din Estul 
Europei. 

Lavrenti Beria 


După 1940, într-un singur an, peste 200.000 români basarabeni si bucovineni au fost 
deportați pe întinsul Rusiei, până la Vladivostok, pierzându-li-se urma. S-a elaborat un 
"Plan de munca" în ianuarie 1941, care a sistematizat si organizat la modul cel mai 
monstruos sistemul de deportare. Metoda de elaborare a listelor nominale era 
diabolică: "Este necesar să deportăm fiecare membru al familiei, ca pe un principal 
deportat, împreună fără să-i informam de separarea care urmează. Toata familia în 
aceiași maşină, până la vagoane. Abia acolo îl separam pe capul familiei, apoi pe 
ceilalți, sub pretextul inspecției sanitare”. 


La sfârşitul celui de-al doilea război mondial, jumătate din Europa era ocupată de 
trupele sovietice "eliberatoare". Oficial, Moscova asigura că va respecta suveranitatea 
şi dreptul la autodeterminare al statelor intrate în zona sa de influenţă. În realitate, 
soarta acestora era deja pecetluită. În doar câțiva ani, regimurile democratice aveau să 
fie înlocuite cu sisteme totalitare inspirate si controlate de Kremlin. Reţeta acestei 
tranzitii a fost, peste tot, aceeaşi. 


O mare parte a ei a fost teoretizată de însuși Lavrenti Beria, temutul şef al NKVD. O 
demonstrează acest set de directive secrete, elaborate de Comisariatul poporului pentru 
Afaceri Interne la 2 iunie 1947 şi purtând indicativul "Moscova 2-6-1947 K-AA/CC113, 
indicatia NK/003/47". Documentul, descoperit în biroul lui Boleslaw Bierut, preşedinte 
al Poloniei între 1945 si 1952, a fost publicat pentru prima dată în ziarul "Novi 


+” 


1. Este interzisă primirea pe teritoriul ambasadelor a autohtonilor contactaţi de noi ca 
informatori. Întâlnirea cu aceşti oameni este organizată de serviciul special desemnat în 
acest scop, iar întâlnirile pot avea loc doar în locuri publice. Informațiile sunt preluate de 
către ambasadă prin organele serviciilor speciale, în speță cu predarea lor ofițerului 
nostru cu cel mai mare grad în ambasadă. 


2. Se va urmări ca între soldaţii noştri şi populaţia civilă să nu se producă legături de 
nici un fel. Este inadmisibil ca ofiţerii nostri să viziteze autohtoni la locuinţele lor; este, 
de asemenea, inadmisibil ca simplii soldați să stabilească relații cu femei din rândul 

bästinaselor. Nu se admite stabilirea de relaţii între soldaţii nostri şi populația civilă, 
respectiv soldații autohtoni. 


3. Se va accelera lichidarea cetăţenilor care intretin legături neinitiate de către noi cu 
Partidul Comunist Polonez, Partidul Socialist Polonez, cu interbrigadiştii, cu Organizaţia 
Tineretului Comunist Polonez, cu Armata de Acasă şi alte asociaţii. În acest scop trebuie 
folosite elementele opoziției militare. 


4. La acțiunile militare vor lua parte acei soldați care au stat pe teritoriul țării noastre 
(se are în vedere Uniunea Sovietică n.n.) înainte de a intra în Armata Kosciuzsko 
(Armata poloneză ce lupta de partea Armatei Sovietice pe teritoriul U.R.S.S. n.n.). Se va 
ajunge la distrugerea ei totală. 


5. Trebuie realizată în mod accelerat unificarea tuturor partidelor într-un singur partid, 
având grija ca toate rolurile cheie să revină acelor oameni care aparțin serviciilor noastre 
secrete. 


6. Unificarea organizaţiilor de tineret trebuie făcută rapid. De la conducători de 
organizaţii locale in sus, în poziţii de conducere se vor repartiza oameni desemnați de 
serviciile noastre speciale. 


IRA 


3 
Stalin şi Beria dând indicaţii. Beria are o secure la brâu. 

7. Se organizează şi se urmărește ca funcționarii aleşi ca deputaţi la congrese să nu-şi 
poată păstra mandatul pe întreaga perioadă ce le stă în față. Deputaţii nu pot convoca în 
nici un caz ședințe între întreprinderi. Dacă nu există altă soluție şi o asemenea şedinţă 
trebuie convocată, se vor îndepărta acei oameni care au activitate în legătură cu 
proiectarea concepțiilor şi avansarea revendicarilor. Initiativele particulare trebuie 
eliminate cu desăvârșire. Pentru fiecare congres se vor pregăti oameni noi şi doar cei 
vizati de serviciile noastre secrete. 


8.Se va acorda o atenţie deosebită persoanelor cu capacităţi organizatorice şi cu şanse 
sigure de popularitate. Aceşti oameni trebuie cooptați, iar în cazul în care se opun, se va 
bloca accesul lor la posturi ierarhic superioare. 

9. Se va urmări ca funcţionarii de stat (exclusiv organele de securitate şi din industria 
minelor) să aibă retributii mici. Aceasta se referă îndeosebi la sfera sănătăţii, justiției, 
culturii, respectiv la cei care dețin funcție de conducere. 


10. In toate organele de guvernământ, respectiv în majoritatea uzinelor, trebuie să 
avem oameni care conlucrează cu serviciile noastre speciale, fără ştirea organelor 
administrative locale. 


11. Se va urmări cu stricteţe ca presa autohtonă să nu transmită date privind calitatea 
şi sortimentul mărfurilor ce ni se transportă. Nu este voie ca această activitate să se 
numească comerț. Trebuie neapărat menţionat faptul că e vorba de schimburi de mărfuri. 


12. Se vor exercita presiuni asupra serviciilor publice în sensul că acestea să nu acorde 
acte doveditoare a proprietății asupra pământului; actele vor arăta doar calitatea de lot 
dat în folosinţă, dar niciodată pe aceea de proprietate a detinätorului. 


13. Politica fata de mica gospodărie țărănească urmează acest curs pentru a face 
gospodăria particulară nerentabilă. După aceea, trebuie începută colectivizarea. În cazul 
în care ar interveni o rezistență mai mare din partea ţăranilor, trebuie redusă împărțirea 
mijloacelor de producție repartizate lor, concomitent cu creşterea obligaţiilor de predare 
a cotelor. Dacă nici așa nu se ajunge la rezultatul scontat, trebuie organizat ca agricultura 
să nu poată asigura aprovizionarea cu alimente a ţării, astfel ca necesarul să trebuiască 
acoperit prin import. 


14. Trebuie făcut totul ca hotărârile şi ordinele - fie acelea cu caracter juridic, 
economic sau organizatoric - să fie nepunctuale. 


15. Trebuie făcut totul ca anumite cazuri să fie discutate concomitent de mai multe 
comisii, oficii şi instituţii, însă nici una dintre ele să nu aibă drept de decizie înainte de a 
se consulta cu celelalte (fac excepţie cazurile ce vizează industria minelor). 


16. Sindicatele din uzină nu pot exercita nici o influență asupra activității din uzină. 
Ele pot lucra doar la punerea în practică a hotărârilor şi atât. 


17. Sindicatele nu au dreptul de a se împotrivi conducerii în nici o problemă. 
Sindicatele trebuie să fie ocupate cu alte probleme minore ca de exemplu: organizarea 
odihnei în concedii, discutarea cererilor de pensii şi împrumuturi, programe culturale şi 
distractive, organizarea de excursii, repartizarea mărfurilor deficitare, justificarea unor 
puncte de vedere şi decizii ale conducerii politice. 


18. Trebuie organizat ca numai acei conducători să fie avansați care execută impecabil 
problemele cu care au fost însărcinaţi şi care nu le analizează depăşind cadrul activității 
lor. 


19. In legătura cu activitatea băștinașilor care sunt purtători ai unor funcții de partid, 
de stat sau administrative trebuie create asemenea condiții, ca aceștia să fie compromisi 
în fata angajaţilor, astfel încât să devină imposibilă întoarcerea lor în anturajul initial. 


20. Cadrelor militare autohtone li se pot încredința poziții de răspundere în locuri 
unde deja sunt plasați oamenii serviciului special. 


21. In cazul fiecărei acțiuni armate si cu ocazia tragerilor, cantitatea muniției va fi 
controlată permanent si cu seriozitate, indiferent de tipul de arma. 


22. Trebuie ţinut sub observaţie fiecare institut de cercetare şi laborator, 
consemnându-se orice cercetare valoroasă. 

23. Trebuie acordată o mare atenţie inventatorilor, inovatorilor, respectiv dezvoltată şi 
sprijinită activitatea lor, dar fiecare invenţie trebuie înregistrată cu consecvență la centru. 
Este permisă doar realizarea acelor investiții care au aplicabilitate în industria minelor 
sau cele care au indicaţiile noastre speciale. Nu este permisă realizarea acelor invenții 
care ar asigura creşterea producției de produse finite şi, în paralel cu aceasta, scăderea 
producţiei şi a extragerii de materii prime, sau ar împiedica îndeplinirea deciziilor. Dacă 
o invenţie a devenit cunoscută, trebuie organizată vânzarea acesteia în străinătate pe 
valuta vest, pe motiv că e prea costisitoare in tara. Documentele cuprinzând datele cu 
privire la valoarea şi descrierea invenţiei nu se publică. Toate datele şi documentele 
privitoare la valoarea şi descrierea amănunțită a invenţiei vor intra în posesia noastră. 


Beria si Stalin - scenă de lucru in familie 


24. Punctualitatea transporturilor de orice gen trebuie perturbată (mai putin cele 
cuprinse în îndrumările din N.K. - 552-46). 


25. In uzine trebuie initiate diferite şedinţe şi conferințe profesionale, trebuie notate 
propunerile, observaţiile ce au fost expuse, respectiv autorii acestora. 


26. Trebuie popularizate discuţiile cu muncitorii care se ocupă de probleme actuale 
legate de producţie, respectiv cele care critică trecutul şi problemele locale. Nu se vor 
înlătura cauzele fenomenelor în discuţie. 


27. Luările de poziţie ale conducerilor băştinașe pot avea coloratura națională sau 
istorică, dar acestea nu pot duce la unitatea națională. 


28. Trebuie acordată o mare atenţie ca nu cumva în oraşe să existe rețele de apă 
nelegate la reţeaua principală în cartierele în curs de reconstrucție sau nou construite. 
Canalizările vechi neracordate şi fântânile trebuie lichidate sistematic pe parcurs. 


29. Reconstrucția obiectivelor industriale şi construcţia celor noi se va face având în 

vedere ca materialele reziduale să fie dirijate în depozitele de apă ce ar putea folosi drept 
rezerve de apă potabilă. 


30. In oraşele reconstruite sau nou construite nu se mai admit în locuințe spații 
excedentare, care ar putea folosi la adăpostirea pe o perioada mai lungă a animalelor sau 
depozitarea rezervelor de alimente. 


31. Întreprinderile proprietate personală, micii meseriaşi şi micii industriaşi să 
primească doar astfel de materii prime şi utilaje inferioare şi care să împiedice producția 
de calitate. Preţul acestor mărfuri să fie mai mare decât prețul produselor similare ale 
întreprinderilor de stat. 


32. Trebuie extinsă birocraţia statului în cel mai înalt grad în toate domeniile. Este 
admisă critica activității organelor administrative, însă nu se admite nicidecum scăderea 
numerică a personalului şi nici funcționarea normală a aparatului birocratic. 


33. Trebuie avut o mare grijă de toate proiectele de fabricaţie în industria minieră, 
respectiv în întreprinderile indicate în mod special. A se împiedica aprovizionarea bună a 
pieţei interne. 


34. Trebuie acordată o atenţie deosebită bisericilor. Activitatea cultural-educativă 
trebuie astfel dirijată ca să rezulte o antipatie generală împotriva acestora. E necesar să 
fie puse sub observaţie tipografiile bisericeşti, arhivele, conținutul predicilor, cântecelor, 
al educaţiei religioase, dar şi cel al ceremoniilor de înmormântare. 


35. Din şcolile elementare, de specialitate, dar mai ales din licee şi facultăţi trebuie să 
fie înlăturați profesorii de valoare care se bucură de popularitate. Locurile lor trebuie să 
fie ocupate de oameni numiţi de noi, având un nivel de pregătire slab sau mediocru. Să 
se analizeze diferențele dintre materii, să fie redusă cantitatea de material documentar, 
iar la licee să se oprească predarea limbilor latină şi greacă veche, a filozofiei generale, a 
logicii şi geneticii. În manualele de istorie nu trebuie amintit care dintre domnitori a 
servit sau a vrut să servească binele ţării. Se va insista pe lăcomia şi răutatea oricărui 
rege, pe efectul nefast al monarhiei şi pe lupta poporului asuprit. În şcolile de specialitate 
trebuie introdusă specialitatea îngustă. 


36. Trebuie să fie inițiată organizarea unor acțiuni cu caracter artistic sau sportiv care 
să sărbătorească lupta băștinașilor împotriva cotropitorilor (îndeosebi nemţii, exclusiv 
ruşii) şi care să popularizeze lupta pentru socialism. 


37. Pe plan local este interzisă apariţia unor opere despre acei băștinași care înainte de 
revoluţie şi în perioada celui de-al doilea război mondial au trăit la noi (in U.R.S.S., n.n.) 
sau au luptat alături de noi în timpul războiului. 


38. Dacă se constituie o organizație care ar sprijini alianţa cu noi, dar totodată ar stărui 
asupra controlului activității economice a conducerii oficiale, imediat trebuie pornită 
împotriva ei o campanie de acuzare a naționalismului şi şovinismului. Aceasta trebuie 
făcută în felul următor: profanarea monumentelor ce ne aparțin, distrugerea cimitirelor, 
difuzarea unor manifeste din care să rezulte ponegrirea naţiunii şi culturii noastre şi 
îndoiala faţă de înţelesul contractelor încheiate cu noi. În munca de propagandă trebuie 
implicaţi şi bastinasii, folosindu-ne de ura care există împotriva acelor organizaţii. 


39. Se va da o atenție deosebită construcției şi reconstrucției drumurilor, podurilor, a 
căilor şi reţelelor de legătură, indiferent cât de îndepărtate sau inaccesibile ar fi, ca, în 

cazul în care este nevoie pe o intervenție armată, locul rezistenței sau al concentrării 
forțelor reacționare să fie accesibil din toate părțile. 


40. Trebuie ca reprezentanţii opoziției politice să fie închişi. Se va încerca prin toate 
mijloacele racolarea acelor opozanți care se bucură de stima populației bästinase. Daca 
nu cedează, trebuie compromisi prin campanie de denigrare. Înainte ca ei să se 
întipărească în conştiinţa maselor, trebuie lichidati prin aşa numite "întâmplări 
neprevăzute" sau închişi sub acuzația de crimă de drept comun. Numai în cazuri cu totul 
speciale se admit procese politice, care vor fi ținute sub acuzația de "înaltă trădare" 


Beria la o conferinţă cu armenii 


41. Trebuie împiedicată cu orice pret reabilitarea celor condamnaţi în procese politice. 
Dacă această reabilitare devine inevitabilă, se admite doar cu condiția ca acel caz să fie 
considerat o greşeală judecătorească, condamnatul nu va fi judecat, ci doar grațiat; nu va 
avea loc reluarea procesului, respectiv autorii judecății greşite nu vor fi convocați. 


42. Se interzice judecarea sau chiar criticarea publică a acelor conducători numiţi de 
către partid, care prin activitatea lor au produs pierderi sau au trezit nemulțumirea 
angajaţilor. În cazuri drastice se recheamă din funcţie, fiind numiţi în poziţii similare sau 
superioare. La sfârşit, trebuie puşi în funcţii de conducere şi ţinuţi în evidenţă drept 
cadre de rezervă pentru perioada schimbărilor ulterioare. 


43. Se aduc la cunoştinţa publicului procesele acelor persoane cu poziţie de conducere 
(în primul rând din cadrul armatei, ministerelor, serviciilor importante, cadrelor 
didactice) care sunt învinuite de atitudine împotriva poporului, socialismului, 
industrializării. E o acţiune ce atrage atenția maselor populare. 

44. Se va căuta ca acei care lucrează în diferite funcții indiferent cât de mici, să fie 
schimbaţi şi înlocuiţi cu muncitori cu cea mai mică pregătire profesională, necalificaţi. 


45. Trebuie ca la facultăți să ajungă cu prioritate sau în mod exclusiv, cei ce provin 
din cele mai joase categorii sociale, cei care nu sunt interesați să se perfecționeze la nivel 
înalt, ci doar să obţină o diplomă. 


(Preluate din "Opresiunea cultelor religioase din România în timpul dictaturii 
comuniste" - Comunicări prezentate la Simpozionul "Experimentul Piteşti - reeducarea 
prin tortura", Ediţia a II-a) 


Afişări: 29693 

